মন্ত্রণালয় সূত্রে জানা গেছে, ইউনিসেফের আর্থিক সহায়তায় রাঙ্গামাটি, খাগড়াছড়ি ও বান্দরবান জেলায় ২৬টি উপজেলার অনগ্রসর জনগোষ্ঠীর আর্থ-সামাজিক উন্নয়ন ঘটানো হবে। ২০২১ সালের মধ্যে পার্বত্য এলাকার সাড়ে চার হাজার পাড়া কেন্দ্রের মাধ্যমে দুর্গম এলাকায় বসবাসরত শিশুদের মৌলিক সেবা প্রদান করা হবে। দুর্গম এলাকায় বসবাসের কারণে তারা অনেক মৌলিক সেবা থেকে বঞ্চিত হচ্ছে। এ জন্য এক লাখ সাড়ে সাত হাজার শিশুকে প্রাক-প্রাথমিক শিক্ষা প্রদানের মাধ্যমে প্রাথমিক শিক্ষার জন্য প্রস্তুত করা হবে। এক লাখ ৮০ হাজার পরিবারকে স্বাস্থ্য, পুষ্টি, শিশু সুরক্ষায় সচেতন করা হবে। এ প্রকল্পেও ৯জন পরামর্শক নিয়োগের প্রস্তাব দেয়া হয়েছে।